**2018–2019 MOKSLO METŲ**

**KELMĖS RAJONO ELVYRAVOS PAGRINDINĖS MOKYKLOS**

**UGDYMO PLANO**

**PROJEKTAS**

**Labūnai**

**2018 m.**

**I SKYRIUS**

**PIRMAS SKIRSNIS**

**BENDROSIOS NUOSTATOS**

1. 2018–2019 m. m. Kelmės rajono Elvyravos pagrindinės mokyklos ugdymo planas (toliau – Ugdymo planas) reglamentuoja ikimokyklinio, priešmokyklinio, pradinio, pagrindinio ir specialiųjų ugdymosi poreikių mokiniams pritaikytų, individualizuotų, taip pat neformaliojo vaikų švietimo programų įgyvendinimą Kelmės rajono Elvyravos pagrindinėje mokykloje. Ugdymo planas sudarytas vadovaujantis ikimokyklinio, priešmokyklinio, pradinio, pagrindinio ir vidurinio ugdymo programų aprašais, patvirtintais Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, Lietuvių kalbos ir literatūros pradinio ir pagrindinio ugdymo bendrąja programa, patvirtinta Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46, 2017–2018 ir 2018–2019 m. m. pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2017 m. birželio 2 d. įsakymu Nr. V-442, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi formų ir mokymo organizavimo tvarkos aprašo patvirtinimo“, „geros mokyklos koncepcija“, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu V-1308.
2. Mokyklos ugdymo plano tikslas – pritaikyti Bendrųjų ugdymo programų ugdymo turinį taip, kad kiekvienas mokinys pagal savo poreikius ir išgales bręstų kaip asmenybė, ugdytųsi pilietinę ir tautinę savimonę, įgytų kompetencijų, būtinų tolesniam mokymuisi ir prasmingam, aktyviam gyvenimui šiuolaikinėje visuomenėje. Sudaryti galimybes kiekvienam mokiniui susikurti vertybių sistemą ir pasiekti asmeninę brandą, įgyti šiuolaikinėje visuomenėje būtinų kompetencijų, kaip žinių, supratimo, gebėjimų ir nuostatų visumą. Padėti mokiniui pasiekti kuo aukštesnius mokymosi pasiekimus pagal kiekvieno išgales.
3. Ugdymo plano uždaviniai:

nustatyti pamokų skaičių, skirtą dalykų programoms įgyvendinti;

sudaryti galimybes kiekvienam besimokančiam pagal savo išgales pasiekti kuo aukštesnių ugdymo(si) rezultatų ir įgyti mokymuisi visą gyvenimą būtinų bendrųjų ir dalykinių kompetencijų;

pagal mokinių mokymosi poreikius individualizuoti ir diferencijuoti ugdymo turinį;

tikslingai ir veiksmingai planuoti, organizuoti ir įgyvendinti ugdymo programas optimizuojant mokymosi krūvius.

1. Mokyklos ugdymo plane vartojamos sąvokos ir terminai:

 **Dalyko modulis** – apibrėžta, savarankiška ir kryptinga ugdymo programos dalis.

 **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

 **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Mokyklos ugdymo planas –** mokykloje vykdomų programų įgyvendinimo aprašas, parengtas vadovaujantis Bendraisiais ugdymo planais.

**Pamoka** – pagrindinė nustatytos trukmės nepertraukiamo mokymosi organizavimo forma. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

 Kitos mokyklos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

1. Ugdymo organizavimas:

5.1. 2018–2019 mokslo metai:

|  |  |  |  |  |  |  |  |
| --- | --- | --- | --- | --- | --- | --- | --- |
| Klasės | 1–4 | 5 | 6 | 7  | 8 | 9 | 10 |
| Mokslo metų pradžia / Ugdymo proceso pradžia | 09–01 |
| Pusmečių trukmė | 1-asis 09-01–01-312-asis 02-01- 06-07 | 1-asis 09-01–01-312-asis 02-01–06-21 |
| Rudens atostogos | 10-29–11-02 |
| Žiemos (Kalėdų) atostogos  | 12-27–01-02 |
| Žiemos atostogos | 02-18–02-22 |
| Pavasario (Velykų) atostogos | 04-23–04-26 |
| Ugdymo procesopabaiga | 06-07 | 06-21 |
| Ugdymo proceso trukmė savaitėmis  | 35 (175 dienų) | 37 (185 diena)  |
| Vasaros atostogos | 06-10–08-31  | 06-24– 08-31 |

1. Mokykla dirba penkias dienas per savaitę.

 7. Ugdymo procesas pagal pradinio ir pagrindinio ugdymo programas mokyklos tarybos sprendimu skirstomas pusmečiais (Mokyklos tarybos posėdis, 2018-06-15).

 8. Mokyklos taryba priėmė sprendimus dėl pamokų laiko (Mokyklos tarybos posėdis, 2018-06-15):

 8.1. Pamokų laikas 2–10 klasėms:

1 pamoka – 830-915

2 pamoka – 925-1010

3 pamoka – 1020-1105

4 pamoka – 1125-1210

5 pamoka – 1230-1315

6 pamoka – 1325-1410

7 pamoka – 1420-1505

 8.2. pamokų laikas 1 klasei:

1 pamoka – 830-905

2 pamoka – 925-1000

3 pamoka – 1020-1055

4 pamoka – 1125-1200

5 pamoka – 1230-1305

 8.3. skambutis skambinamas tik į pamoką, iš pamokos mokiniai išleidžiami mokytojui baigus pamoką.

 9. Mokyklos vadovas iškilus situacijai, keliančiai pavojų mokinių sveikatai ar gyvybei, ar paskelbus ekstremalią padėtį, priima sprendimus dėl ugdymo proceso koregavimo. Apie priimtus sprendimus mokyklos vadovas informuoja savivaldybės vykdomąją instituciją ar jos įgaliotą asmenį.

10. Jei oro temperatūra 20 laipsnių šalčio ar žemesnė, į mokyklą gali nevykti 1–5 klasių mokiniai, esant 25 laipsniams šalčio ar žemesnei temperatūrai – 6–10 klasių mokiniai. Šios dienos įskaičiuojamos į mokymosi dienų skaičių.

**ANTRASIS SKIRSNIS**

**MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS**

 11. Mokyklos ugdymo turinys formuojamas pagal mokyklos tikslus, konkrečius mokinių ugdymosi poreikius ir įgyvendinamas, vadovaujantis Priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr.ISAK-2433 „Dėl Pradinio ir pagrindinio ugdymo bendrųjų programų patvirtinimo“, Lietuvių kalbos ir literatūros pradinio ir pagrindinio ugdymo bendrąja programa, patvirtinta Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi formų ir mokymo organizavimo tvarkos aprašo patvirtinimo“.

1. Mokyklos ugdymo plano projektą rengė 2018 m. birželio 11 d. Nr. V-63 direktoriaus įsakymu „Dėl darbo grupės sudarymo mokyklos 2018–2019 m. m. ugdymo planui parengti“ sudaryta darbo grupė (1 priedas).

13. Mokykloje rengiamas bendras ikimokyklinio, priešmokyklinio, pradinio ir pagrindinio ugdymo planas vieneriems mokslo metams (Mokytojų tarybos posėdis, 2018-06-15).

* + 1. Mokyklos ugdymo turinys formuojamas ir įgyvendinamas vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, Nr. 99-3848) (toliau – Pagrindinio ugdymo bendrosios programos), Lietuvių kalbos ir literatūros pradinio ir pagrindinio ugdymo bendrąja programa, patvirtinta Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 (Žin., 2012, Nr. 76-3957), ir atsižvelgiant į mokyklai skirtas mokymo lėšas.
		2. Formuojant mokyklos ugdymo turinį ir rengiant mokyklos ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese informacija, PUPP ir standartizuotų testų pasiekimų rezultatais, mokyklos veiklos įsivertinimo duomenimis.

15. Mokyklos formuojamo ugdymo turinio dalį sudaro mokykloje ir už jos ribų vykdoma kultūrinė, meninė, pažintinė, kūrybinė (toliau – pažintinė ir kultūrinė veikla), sportinė, praktinė, socialinė, prevencinė, vertybinių nuostatų ugdymo veikla, siejama su mokyklos tikslais, mokinių mokymosi poreikiais ir įgyvendinama 10 dienų nuosekliai per rugsėjo – gegužės mėn. ir 5 dienos birželio mėn. (Mokytojų tarybos posėdis, 2018-06-15):

* 1. 1–4 klasėse – 10 ugdymo(si) dienų skiriamos:

|  |  |  |
| --- | --- | --- |
| Dienos  | Veikla  | Numatoma data |
| 1 | Integruota Mokslo ir žinių diena „Labas rytas, mano suole“ | rugsėjo 3 d. |
| 2-4 | Edukaciniai užsiėmimai Kelmės krašto muziejuje, bibliotekoje, Šiaulių „Aušros“ muziejuje | data derinama |
| 6 | Projektinė diena „Kalėdinių vainikų gamyba“ | gruodžio mėn. |
| 7 | Integruota diena „Kalėdų papročiai ir tradicijos“ | gruodžio mėn. |
| 8 | Edukacinės, pažintinės išvykos, ekskursijos  | gegužės – birželio mėn. |
| 9 | Sportiniai renginiai | data derinama |
| 10 | Tiriamųjų praktinių darbų pristatymas mokyklos bendruomenei | birželio mėn. |

* 1. 5–10 klasėse – 10 ugdymo(si) dienų skiriamos:

|  |  |  |
| --- | --- | --- |
| Dienos | Veikla  | Numatoma data |
| 1 | Integruota Mokslo ir žinių diena „Labas rytas, mano suole“ | rugsėjo 3 d. |
| 2-6 | Tiriamųjų praktinių veiklų įgyvendinimas (mokyklos tiriamosios praktinės veiklos aprašas, 15 priedas) | data derinama spalio – birželio mėn. |
| 7 | Integruota etninės kultūros diena „Advento laikotarpio papročiai“ | gruodžio mėn. |
| 8-9 | Pažintinės išvykos, turistinis žygis | gegužės – birželio mėn. |
| 10 | Tiriamųjų praktinių darbų pristatymas mokyklos bendruomenei | birželio mėn. |

16. Netradicinio ugdymo dienos organizuojamos tikslu – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę, suteikti mokiniams galimybę per tiriamąją ir/ar praktinę veiklą įgyti dalykinių ir bendrųjų kompetencijų.

17. Mokykloje susitarta dėl ugdymo turinio planavimo struktūros ir formų. Ugdymo turinys mokykloje planuojamas ugdymo plano 5 punkte nurodytam mokymosi dienų skaičiui ir remiantis mokyklos ugdymo plane 19.5.1. ir 19.5.2. punktuose nurodytu dalyko programai skiriamų valandų (pamokų) skaičiumi.

18. Ugdymo procesas mokykloje organizuojamas pamokų forma. Pamokos trukmė 2–10 klasėse – 45 min., 1 klasėje – 35 min. Be to, mokiniams sudaromos sąlygos mokytis aktyviai, įvairiose aplinkose ir praktiškai veikiant.

19. Mokytojų taryba (Mokytojų tarybos posėdis, 2018-06-15) priėmė sprendimus dėl:

19.1. vykdomų ugdymo programų įgyvendinimo. Mokykla vykdo ikimokyklinio, priešmokyklinio, pradinio ir pagrindinio ugdymo programas;

19.2. ugdymo plano tikslų, nuostatų, principų. Ugdymo plano tikslai atitinka 2015–2019 metų mokyklos strateginio plano veiklos prioritetus:

19.2.1. siekti aukštesnės mokinių ugdymo(si) kokybės, skatinant savo pažangos įsivertinimą;

19.2.2. užtikrinti vaikui veiksmingą socialinę, pedagoginę ir psichologinę pagalbą;

19.2.3. išplėtoti mokinių gamtosauginę tiriamąją veiklą;

19.3. mokykloje vykdomų ugdymo programų ir jų įgyvendinimo ypatumų:

 19.3.1. mokykloje vykdomos visos ugdymo plane numatytų mokomųjų dalykų programos, patvirtintos Lietuvos Respublikos švietimo ir mokslo ministro;

 19.3.2. pasirenkamųjų dalykų ir dalykų modulių programų, kurias ruošia dalykų mokytojai;

 19.4. ugdymo turinio planavimo principų ir laikotarpių (Mokytojų tarybos posėdis, 2018-06-15);

 19.5. dalykų mokymuisi skirtų pamokų skaičiaus konkrečioje klasėje:

 19.5.1. dalykų ir jiems skiriamų valandų skaičiaus per metus pradinio ugdymo programai įgyvendinti, kai pamokos trukmė 1 klasėje – 35 min., 2–4 klasėse – 45 min.:

|  |  |  |  |  |  |  |
| --- | --- | --- | --- | --- | --- | --- |
|  **Klasė****Dalykas** | **1 (7 mok.)** | **1-2 kl.** | **2 (9 mok.)** | **3 (9 mok.)** | **4 (12 mok.)** | **Iš viso****1–4 kl. pamokų** |
| 1. Mokomieji dalykaiDorinis ugdymas (tikyba) |  | 1 |  | 1 | 1 | 4 |
| Lietuvių kalba | 3 | 5 | 2 | 7 | 7 | 29 |
| Pasaulio pažinimas |  | 2 |  | 2 | 2 | 8 |
| Užsienio kalba (anglų) |  |  | 2 | 2 | 2 | 6 |
| Matematika | 1 | 3 | 2 | 5 | 4 | 18 |
| Dailė ir technologijos |  | 2 |  | 2 | 2 | 8 |
| Muzika |  | 2 |  | 2 | 2 | 8 |
| Kūno kultūra | 1 | 2 |  | 3 | 3 | 11 |
| Privalomų pamokų skaičius | **22** | **17** | **23** | **24** | **23** | **92** |
| Valandos, skirtos mokinių ugdymo(si) poreikiams tenkinti – **papildoma pasaulio pažinimo pamoka eksperimentams ir praktiniams darbams.** |  | **1** |  | **1** | **1** | **3** |
| **2. Neformalusis švietimas** |  | **2** |  | **2** | **2** | **6** |

 19.5.2. dalykų ir jiems skiriamų valandų skaičiaus per metus pagrindinio ugdymo programai įgyvendinti:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Klasė/ dalykai** | **5 kl. (10 mok.)** | **6 kl. (8 mok.)** |  | **7 kl. (5 mok.)** | **7-8 kl.** | **8 kl.****(7 mok.)** | **9 kl. (6 mok.)** | **10 kl. (10 mok.)** | **Pagrindinio ugdymo programa(5-10 kl.)** |
| Dorinis ugdymas | Tikyba  | 1 | 1 |  |  | 1 |  | 1 | 1 | 6 |
| Etika  |  |  |  |  |  |  |  |  |  |
| Kalbos  | Lietuvių kalba ir literatūra | 5 | 5 |  | 1 | 4 | 1 | 4 | 5 | 29 |
| Anglų kalba(1-oji) | 3 | 3 |  | 1 | 2 | 1 | 3 | 3 | 18 |
| Rusų kalba (2-oji) |  | 2 |  |  | 2 |  | 2 | 2 | 10 |
| Vokiečių kalba(2-oji) |  |  |  | 2\* |  |  | 2\* | 2 |  |
| Matematika  | 4 | 4 |  | 1 | 3 | 1 | 3 | 4 | 23 |
| Gamtamokslinis ugdymas | Gamta ir žmogus | 2 | 2 |  |  |  |  |  |  | 4 |
| Biologija  |  |  |  | 1 | 1 |  | 1 | 2 | 6 |
| Fizika  |  |  |  |  | 1 | 1 | 2 | 2 | 7 |
| Chemija  |  |  |  |  |  | 2 | 2 | 2 | 6 |
| Informacinės technologijos | 1 | 1 |  | 1 |  |  | 1 | 1 | 5 |
| Socialinis ugdymas | Istorija | 2 | 2 |  |  | 2 |  | 2 | 2 | 12 |
| Pilietiškumo pagrindai |  |  |  |  |  |  | 1 | 1 | 2 |
| Geografija  |  | 2 |  |  |  | 2 | 2 | 1 | 9 |
| Ekonomika ir verslumas |  |  |  |  |  |  | 1 | 1\*\* | 1 |
| **Meninis ir technologinis ugdymas, kūno kultūra** | Dailė  | 1 | 1 |  |  | 1 |  | 1 | 1 | 6 |
| Muzika  | 1 | 1 |  |  | 1 |  | 1 | 1 | 6 |
| Technologijos  | 2 | 2 |  | 1 | 1 |  | 1,5 | 1 | 9,5 |
| Kūno kultūra | 3 | 2 |  |  | 2 |  | 2 | 2 | 13 |
| Žmogaus sauga | 1 |  |  |  |  | 1 | 0,5 |  | 2,5 |
| ***Pamokos, skirtos mokinių ugdymo poreikiams tenkinti*** |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Pamokų iš viso | **26** | **28** |  | **6** | **21** | **9** | **31** | **31** |  |
| Minimalus mokinio pamokų sk. | **26** | **28** |  | **29** |  | **30** | **31** | **31** | **175** |
| Mokykla skyrė | **26** |  | **28** | **29** |  | **30** | **31** | **31** | **175** |

\* - 9 klasėje vokiečių k. mokosi 3, 7 klasėje mokosi 1 mokinys, kuriems skiriamos 2 pamokos per savaitę.

\*\* - vienas dešimtos klasės mokinys ekonomikos mokosi su 9 kl. mokiniais, nes 9 klasėje nesimokė

 19.6. ugdymo turinio integravimo nuostatų:

 19.6.1. Pradinio ir pagrindinio ugdymo etninės kultūros bendrosios programos integravimo į mokomuosius dalykus (2 priedas);

 19.6.2. Pradinio ir pagrindinio ugdymo gamtosauginės programos integravimo į mokomuosius dalykus (3 priedas);

 19.6.3. Alkoholio, tabako ir kitų psichiką veikiančių medžiagų vartojimo prevencijos programos integravimo (4 priedas);

19.6.4. Ugdymo karjerai programos (programą vykdo klasių vadovai, koordinuojant socialinei pedagogei, dorinio ugdymo, IT, technologijų, ekonomikos mokytojai) (5 priedas)

19.6.5. Sveikatos ir lytiškumo bei rengimo šeimai ugdymo bendrosios programos integravimo (6 priedas);

 19.7. mokymosi sąlygų sudarymo mokiniams mokytis ne tik klasėje, bet ir įvairiose aplinkose – įgyvendinant ugdymo tikslus, tenkinant mokinių mokymosi poreikius, mokytojai ne mažiau kaip 5 procentus nuo pamokų skaičiaus per mokslo metus sudaro sąlygas mokiniams mokytis ne klasėje, o kitose aplinkose;

19.8. socialinės pilietinės veiklos organizavimo pagrindinio ugdymo programoje (7 priedas);

19.9. mokinio pasiekimų ir pažangos vertinimo būdų ir laikotarpių (10 priedas);

 19.10. pamokų, skiriamų mokinių ugdymosi poreikiams tenkinti, mokymosi pagalbai teikti, panaudojimo (10 klasėje 0,5 valandos siūloma skirti matematikos pamokai – konsultacijai, 10 klasėje 1 valanda vokiečių šnekamosios kalbos įgūdžių stiprinimui);

19.11. švietimo pagalbos teikimo ( 9 priedas);

19.12. pailgintos grupės veiklos organizavimo (Kelmės rajono Elvyravos pagrindinės mokyklos pailgintos dienos veiklos aprašas, 18 priedas);

19.13. neformaliojo vaikų švietimo veiklos organizavimo: pasiūlos, galimybės rinktis ir organizavimo būdų, minimalaus grupės dydžio neformaliojo vaikų švietimo veikloms organizuoti:

19.13.1. direktoriaus pavaduotojas ugdymui, siekdamas išsiaiškinti kitų mokslo metų mokinių neformaliojo švietimo poreikius, mokslo metų pabaigoje (gegužės mėn.) atliko mokinių apklausą. Atsižvelgęs į mokinių pageidavimus ir mokytojų parengtas neformaliojo švietimo programas, mokiniams pristatė kitais mokslo metais mokykloje planuojamą organizuoti neformalųjį švietimą:

1–4 klasės

|  |  |  |
| --- | --- | --- |
| **Būrelio pavadinimas** | **Klasė** | **Valandų skaičius** |
| Muzikos | 1–4 | 1 |
| Pirmieji žingsniai su kompiuteriu | 1–2 | 1 |
| Kompiuterio paslaptys | 3–4 | 1 |
| Sporto | 1–4 | 2 |
| Drožybos | 1-4 | 1 |
|  |  |  |
|  **Iš viso: 6 val.** |

5–10 klasės

|  |  |  |  |
| --- | --- | --- | --- |
| **Būrelio pavadinimas** | **Klasė** | **Valandų skaičius** |  |
| Kompiuterių pasaulis | 5–6 | 2 |  |
| Sporto | 5–10 | 2 |  |
| Jaunasis gamtininkas | 8–10 | 1 |  |
| Drožybos | 5-7 | 1 |  |
| Muzikos | 5-10 | 1 |  |
|  **Iš viso: 7 val.** |

19.13.2. mokinių skaičius neformaliojo švietimo grupėje yra ne mažesnis kaip 5 mokiniai. Grupės sudėtis per mokslo metus gali keistis, tačiau skaičius privalo išlikti ne mažiau kaip 5;

19.13.3. neformaliojo švietimo užsiėmimų tvarkaraštį rengia direktoriaus pavaduotoja ugdymui ir teikia jį direktorei tvirtinti iki rugsėjo 15 dienos. Mokytojai užsiėmimus fiksuoja elektroniniame dienyne.

20. Mokiniams, be privalomojo ugdymo turinio dalykų, mokykla pasiūlė pasirinkti:

|  |  |  |
| --- | --- | --- |
| Klasė | Pasiūlyti dalykai | Pasirinkti dalykai |
| 10 | 1. „Programavimo pradmenys“2. „Kompiuterinės leidybos pradmenys“3. „Tinklalapio kūrimo pradmenys“4. Matematikos žinių spragų šalinimas5. Tiriamoji praktinė veikla „Gyvųjų organizmų požymiai ir gyvybiniai procesai“6. Šnekamosios vokiečių kalbos įgūdžių stiprinimas | 1. „Kompiuterinės leidybos pradmenys“ 10 kl.2. Šnekamosios vokiečių kalbos įgūdžių stiprinimas 10 kl. |

21. Mokykla, rengdama pasirenkamųjų dalykų, dalykų modulių turinį, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

22. Mokyklos ugdymo plane atsiradus nenumatytiems atvejams, mokykla ugdymo proceso metu gali koreguoti mokyklos ugdymo planą, atsižvelgdama į mokymo lėšas ir išlaikydama privalomų pamokų skaičių dalykų bendrosioms programoms įgyvendinti.

23. Mokyklos ugdymo planą mokyklos direktorius tvirtina iki mokslo metų pradžios, projektą suderinęs su mokyklos taryba ir Kelmės rajono švietimo, kultūros ir sporto skyriaus vedėju.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

 24. Mokykloje, įgyvendinant ikimokyklinio, priešmokyklinio, pradinio ir pagrindinio ugdymo programas, mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos vaiko gerovės komisija, kuri vadovaujasi Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ (Lietuvos Respublikos švietimo ir mokslo ministro 2017 m. gegužės 2 d. įsakymo Nr. V-319 redakcija).

25. Mokykla, įgyvendindama ugdymo turinį, vadovaujasi Lietuvos higienos normomis HN 21:2017 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773, HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr.V-93.

 26. Į mokyklos ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941„Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa). 1-4 klasėse programa integruojama į dorinio ugdymo, pasaulio pažinimo, kūno kultūros pamokas, klasės vadovo veiklą, 5–10 klasėse – dorinio ugdymo, kūno kultūros, gamta ir žmogaus, biologijos, technologijų, žmogaus saugos pamokas, klasės vadovo veiklą (6 priedas).

27. Mokykla dalyvauja prevencinėse programose „Įveikiame kartu“, kuri integruojama 1–4 klasėse į klasių vadovų veiklą ir „Olweus patyčių ir smurto programa“, kuri integruojama į 1–10 klasių ugdymo turinį ir klasių vadovų veiklą (11 priedas), ir sudaro sąlygas kiekvienam mokiniui nuolat jose dalyvauti, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

 28. Mokykla ugdymo(si) aplinką kuria, vadovaudamasi Higienos normomis, Ugdymo programų aprašais.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

29. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:

29.1. pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose (bendradarbiavimo sutartis su Kelmės rajono savivaldybės Žemaitės viešąja biblioteka 2017 m. vasario 17 d.). Mokiniai, dalyvaudami šiose veiklose, gilina savo žinias, tobulina pažintines kompetencijas ir ugdosi vertybines nuostatas;

29.2. 1–10 klasių mokiniai įgyvendina projektą „Neformaliojo vaikų švietimo paslaugų plėtra“, dalyvauja 6 edukacinėse programose: po 2 gamtines-ekologines, kultūrines-menines ir technologijų ir kūrybinių industrijų, (Bendradarbiavimo sutartis 2016 m. gruodžio 5 d. Nr. R8-427);

29.3. padedančiomis mokiniams ugdytis medijų ir informacinį raštingumą;

29.4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

30. Mokiniui, kuris mokosi:

30.1. pagal pradinio ir pagrindinio ugdymo programas pažintinė, kultūrinė, meninė, kūrybinė veikla (toliau – pažintinė-kultūrinė veikla) yra privaloma, sudėtinė ugdymo proceso veiklos dalis (žiūrėti į 19.5.1., 19.5.2. punktus).

30.2. mokykloje vykdoma socialinė-pilietinė veikla, kuriai skiriama ne mažiau kaip 10 valandų (pamokų) per mokslo metus (7 priedas). Socialinė-pilietinė veikla fiksuojama dienyne ir mokinio lape.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

 31. Mokykloje atliekama nuosekli mokinių mokymosi krūvio stebėsena (16 priedas).

 32. Mokiniui, kuris mokosi pagal pagrindinio ugdymo programą, nėra daugiau kaip 7 pamokų per dieną.

 33. Mokiniui mokymosi krūvis per savaitę yra paskirstytas proporcingai.

 34. Tausojant mokinio sveikatą, optimizuojant mokymosi krūvius mokykloje, vykdoma mokinių mokymosi krūvio ir skiriamų namų darbų stebėsena:

 34.1. vadovaujant direktoriaus pavaduotojui ugdymui organizuojamas mokytojų bendradarbiavimas, skatinamas ugdymo turinio integravimas, sprendžiami mokinių mokymosi krūvio optimizavimo klausimai;

 34.2. užtikrinama, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Nerašomi kontroliniai darbai po ligos, atostogų ar šventinių dienų.

 35. Mokymosi pagalbai organizuoti skiriama trumpalaikė ar ilgalaikė konsultacija, atsižvelgiant į mokinių mokymosi galias. Mokinių tėvai (globėjai) elektroniniu dienynu ir kitais mokinių pažangos ir pasiekimų vertinimo tvarkoje numatytais būdais informuojami apie mokinio daromą pažangą, jam suteiktą mokymosi pagalbą. Trumpos konsultacijos teikiant pagalbą neįskaitomos į mokinio mokymosi krūvį.

 36. Mokiniui, atleistam nuo kūno kultūros pamokų, siūlomos kitos veiklos: stalo žaidimai, šaškės, veikla kompiuterių klasėje.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

 37. Mokinių pažangos ir pasiekimų vertinimas yra mokyklos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus, ugdymo procese vadovaujamasi Bendrosiomis programomis, Lietuvių kalbos ir literatūros pradinio ir pagrindinio ugdymo bendrąja programa ir Mokinių darbų vertinimo aprašu, patvirtintu Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46, Ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309.

 38. Mokykla vadovaujasi 2017 m. birželio 5 d. direktoriaus įsakymu Nr. V-81, patvirtintu Kelmės rajono Elvyravos pagrindinės mokyklos mokinių pažangos ir pasiekimų vertinimo tvarkos aprašu (10 priedas), 2015 m. birželio 18 d. mokyklos direktoriaus įsakymu Nr. V-43 patvirtintu Mokinio individualios pažangos vertinimo tvarkos aprašu (12 priedas).

 39. 5-os klasės ir naujai atvykusiems mokiniams skiriamas vieno mėnesio trukmės adaptacinis laikotarpis. Rugsėjo mėnesį šių klasių mokiniai nevertinami, jiems neskiriami kontroliniai darbai.

 40. Ugdymo procese vyrauja mokytis padedantis vertinimas – formuojamasis vertinimas, kuris rodo, ką konkrečiai mokiniai geba, yra pasiekę ir ką dar turi pasiekti ar tobulinti, mokiniai mokomi vertinti kitus ir patys įsivertinti. Vadovaujamasi Mokytojų tarybos nutarimu priimtu Individualios mokinio pažangos vertinimo tvarkos aprašu, parvirtintu mokyklos direktoriaus 2015 m. birželio 18 d įsakymu Nr. V-43 (12 priedas).

 41. Dalykų mokymosi pasiekimai pusmečio pabaigoje įvertinami pažymiu ar įrašu „įskaityta“ arba „neįskaityta“. Įrašas „atleistas“ įrašomas, jei mokinys yra atleistas pagal gydytojo rekomendaciją ir mokyklos vadovo įsakymą, įrašas „neatestuota“ – jeigu mokinio pasiekimai nėra įvertinti. Mokinių, kurie mokosi dalykų modulių, pasiekimai vertinami pažymiu, jie įskaitomi į atitinkamo dalyko programos pasiekimų įvertinimą, o pasirenkamieji dalykai, vertinami įrašu „įskaityta“ arba „neįskaityta“.

 42. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

 43. Mokinių pasiekimų patikrinimas diagnostikos tikslais mokykloje vykdomas mokslo metų pradžioje (rugsėjo) mėnesį ir mokslo metų pabaigoje (balandžio–gegužės) mėnesiais: mokiniai atlieka kontrolinius darbus ar kitas apibendrinamąsias užduotis, kurios rodo tam tikro laikotarpio pasiekimus, yra įvertinamos sutartine forma (pažymiais ar kaupiamaisiais balais ir kt.). Atliekant diagnostinį vertinimą atsižvelgiama į formuojamojo vertinimo metu surinktą informaciją. Diagnostinio vertinimo informacija panaudojama analizuojant mokinių pažangą ir poreikius, keliant tolesnius mokymo ir mokymosi tikslus.

 44. Dalykų mokytojai ir klasių mokytojai siekdami padėti kiekvienam mokiniui pagal išgales pasiekti aukštesnių ugdymo(si) rezultatų: informuoja mokinių tėvus (globėjus) apie mokinių mokymosi pažangą ir pasiekimus, vadovaudamasi Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804) ir mokyklos nustatyta tvarka (10, 12 priedai).

 45. Visa informacija, susijusi su vertinimu, yra įkeliama į mokyklos elektroninį dienyną, kurio naudojimosi nuostatai yra patvirtinti 2012 m. rugpjūčio 27 d. direktoriaus įsakymu Nr. V-4 ir suderinta su Kelmės rajono savivaldybės administracijos atstovu (13 priedas).

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

 46. Mokykla sudaro sąlygas kiekvienam mokiniui mokytis pagal jo gebėjimus, pasiekti kuo aukštesnių pasiekimų.

 47. Mokykla, įgyvendinanti pagrindinio ugdymo programą, paskyrė asmenį, direktoriaus pavaduotoją ugdymui, atsakingą už mokymosi pasiekimų gerinimą ir mokymosi pagalbos organizavimą.

 48. Mokinių pasiekimus mokykloje stebi ir analizuoja, laiku identifikuoja kylančius mokymosi sunkumus dalykų mokytojai ir klasių vadovai (kas 2 mėnesius). Apie atsiradusius mokymosi sunkumus informuoja mokyklos švietimo pagalbos specialistus, mokinio tėvus (globėjus) ir kartu tariasi dėl mokymosi pagalbos suteikimo.

49. Mokymosi pagalba mokiniui suteikiama, kai jo pasiekimų lygis (vieno ar kelių dalykų) žemesnis nei buvo prieš 2 mėnesius, ir mokinys nedaro pažangos; kai kontrolinis darbas įvertinamas nepatenkinamai; kai mokinys dėl ligos ar kitų priežasčių praleido daugiau nei 50 procentų pamokų, kai mokinys gauna kelis iš eilės nepatenkinamus konkretaus dalyko įvertinimus.

50. Mokymosi pagalba teikiama laiku, atsižvelgiant į mokančio mokytojo ar švietimo pagalbos specialisto rekomendacijas, ir atitinka mokinio mokymosi galias. Mokymosi pagalbos teikimo dažnumas ir intensyvumas priklauso nuo jos poreikio mokiniui, atsižvelgus į mokančio mokytojo rekomendacijas.

51. Mokytojų taryba, norėdama pagerinti mokinių pasiekimus konkrečiose srityse, atsižvelgia į mokinių poreikius, tėvų (globėjų) lūkesčius, pasirenka veiksmingas priemones šiems uždaviniams įgyvendinti.

52. Mokymosi pagalba teikiama:

52.1. pirmiausia pamokoje kaip grįžtamąjį ryšį, pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.;

52.2. skiriant mokytojų nemokamas trumpalaikes ar ilgalaikes konsultacijas;

52.3. dalykų mokytojai organizuoja pačių mokinių pagalbą kitiems mokiniams.

53. Teikiant mokymosi pagalbą, sudaromos ir mokinių, kuriems reikia panašaus pobūdžio pagalbos, grupės: 10 klasėje – matematikos žinių spragoms šalinti, 10 kl. – vokiečių šnekamasios kalbos įgūdžių stiprinimui.

54. Siekiant pagerinti mokinių pažangą ir pasiekimus, mokykla teikia pagalbą:

54.1. mokiniams, kurių pasiekimai žemi;

54.2. kai dėl ligos praleido savaitę ir daugiau pamokų;

54.3. kai mokinys gauna kelis iš eilės nepatenkinamus konkretaus dalyko įvertinimus;

54.4. kai per Nacionalinį mokinių pasiekimų patikrinimą mokinys nepasiekia patenkinamo lygmens,

54.5. kai mokinys demonstruoja aukščiausio lygmens pasiekimus,

54.6. sudaro pagal galimybes sąlygas mokykloje atlikti namų darbų užduotis;

54.7. stiprina mokinių motyvaciją kryptingai veikti, siekiant mokymosi tikslų;

54.8. tobulina mokyklos mokinių pažangos ir pasiekimų vertinimo tvarką, itin daug dėmesio skiria formuojamajam vertinimui pamokoje, diagnostiniam vertinimui.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

 55. Mokykla vykdo ir sudaro galimybes kiekvienam mokiniui, ypatingai turinčiam nepalankias socialines, ekonomines, kultūrines sąlygas namuose, turintiems specialiųjų ugdymosi poreikių pasirinkti jo poreikius atliepiančias įvairių krypčių neformaliojo vaikų švietimo programas:

 55.1. siūlo mokiniams pasirinkti jų poreikius atitinkančias veiklas;

 55.2. skiria veiklai įgyvendinti valandas, atsižvelgiant į veiklos pobūdį, periodiškumą, trukmę. Valandos nustatomos kiekvienai ugdymo programai visiems mokslo metams.

 56. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, prireikus juos tikslina mokslo metų pradžioje ir, atsižvelgdama į juos, siūlo neformaliojo švietimo programas.

 57. Mokytojų taryba (Mokytojų tarybos posėdis, 2017-06-16) nutarė, jog neformaliojo ugdymo grupėje mokinių skaičius ne mažesnis nei 5. Neformaliojo vaikų švietimo programos rengiamos, atsižvelgiant į bendruosius valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro.

 58. Neformaliojo vaikų švietimo programose dalyvaujantys mokiniai registruojami Mokinių registre.

**DEVINTASIS SKIRSNIS**

**UGDYMO TURINIO INTEGRAVIMAS**

 59. Mokykla, siekdama optimizuoti mokinių mokymosi krūvius, į ugdymo turinį integruoja kelių dalykų turinio temas ar problemas. Integruotą pamoką vedę mokytojai savo dalyko atitinkamos klasės el. dienyne nurodo temą ir integruojamus dalykus.

60. Atsižvelgiant į mokyklos kontekstą, į mokyklos ugdymo turinį:

60.1. visi mokytojai 2 kartus per mokslo metus ves integruotas problemines pamokas;

60.2. integruojama Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl Alkoholio, tabako ir kitų psichiką veikiančių medžiagų vartojimo prevencijos programos patvirtinimo“ (4 priedas);

60.3. integruojama Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (5 priedas);

60.4. integruojama Pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 (2 priedas);

60.5. integruojama gamtosauginė programa (3 priedas);

60.6. integruojama Sveikatos ir lytiškumo ugdymo ir rengimo šeimai ugdymo programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo ir rengimo šeimai ugdymo programos patvirtinimo“ (6 priedas).

**DEŠIMTASIS SKIRSNIS**

**DALYKŲ MOKYMO INTENSYVINIMAS**

 61. Žmogaus saugos 5 klasėje mokoma 5–6 klasių kursas; 8 klasėje – 7–8 klasių kursas, 9 klasėje – 9–10 klasių kursas.

 62. Per dieną kai kuriems dalykams (matematikai, chemijai, lietuvių kalbai, geografijai) skiriamos ne viena, o dvi viena po kitos vykstančios pamokos, taip sudarant sąlygas organizuoti eksperimentus, projektinius darbus ir kt.

**VIENUOLIKTASIS SKIRSNIS**

**UGDYMO DIFERENCIJAVIMAS**

 63. Ugdymo diferencijavimas – tai yra ugdymo tikslų, uždavinių, mokymo ir mokymosi turinio, metodų, mokymo(si) priemonių, mokymosi aplinkos, vertinimo pritaikymas mokinių skirtybėms. Jo tikslas – sudaryti sąlygas kiekvienam mokiniui sėkmingiau mokytis.

 64. Diferencijuotu ugdymu atsižvelgiama į mokinių poreikius pritaikant mokiniui mokymosi uždavinius ir užduotis, ugdymo turinį, metodus, mokymo(si) priemones, tempą ir skiriamą laiką.

 65. Atsižvelgiant į mokinių mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus, mokykloje diferencijavimas taikomas mokiniui individualiai. Pamokose pritaikomos mokymosi užduotys, priemonės. Mokiniai, turintys specialiųjų poreikių, mokomi pagal bendrąsias, pritaikytas ar individualizuotas programas. Gabiems mokiniams skiriamos sudėtingesnės užduotys.

 66. Trumpo laikotarpio konsultacijos, kurios vyksta prieš pamokas arba po pamokų, neįskaitomos į mokinio mokymosi krūvį. Kitos mokyklos skirtos konsultacinės valandos (matematikos spragų šalinimui 10 klasei) vyksta pagal sudarytą pamokų tvarkaraštį, pagal mokytojų sudarytą planą (Planavimo tvarkos aprašas, 8 priedas).

 67. Metodinių grupių pasitarimų metu periodiškai (kas 2 mėnesius) analizuojama, kaip ugdymo procese įgyvendinamas diferencijavimas, kaip mokiniams sekasi pasiekti dalykų bendrosiose programose numatytų pasiekimų ir priima sprendimus dėl tolesnio ugdymo diferencijavimo.

**DVYLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

68. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

69. Individualų ugdymo planą privaloma sudaryti:

69.1. specialiųjų poreikių turinčiam mokiniui;

69.2. asmeniui, atvykusiam mokytis iš užsienio;

69.3. mokiniui, kuris mokomas namie.

70. Mokykla priima sprendimą dėl mokinio, kuris mokosi pagal pagrindinio ugdymo programą, individualaus plano sudarymo būtinumo. Individualus planas sudaromas mokiniui, kurio pasiekimai žemi, arba mokiniui, kurio pasiekimai aukšti (ypatingai galinčių pasiekti aukščiausią ir aukštą lygmenis, gabumams plėtoti ir gebėjimams ugdyti, ir siekti individualios pažangos) (17 priedas).

71. Siekiant stebėti individualią mokinio pažangą ugdymo procese, individualiame ugdymo plane apibrėžiami individualūs sėkmės kriterijai, numatomas mokinio ir mokinio tėvų (globėjų, rūpintojų) indėlis į mokinio mokymąsi ir kt. Individualus ugdymo planas yra aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas mokykloje periodiškai peržiūrimas ir, jeigu reikia, koreguojamas.

**TRYLIKTASIS SKIRSNIS**

**MOKYKLOS IR MOKINIŲ TĖVŲ, GLOBĖJŲ BENDRADARBIAVIMAS**

 72. Mokyklos ir mokinių tėvų (globėjų, rūpintojų) bendradarbiavimo formos, numatant jų galimybes kartu su mokytojais ir mokiniais dalyvauti planuojant, įgyvendinant ugdymo procesą, aptariant mokinių pasiekimus ir pažangą, priimant sprendimus dėl mokyklos priemonių ugdymo(si) kokybei gerinti, numatytos Kelmės rajono Elvyravos pagrindinės mokyklos mokinių tėvų (globėjų) informavimo ir švietimo tvarkoje, patvirtintoje 2015 m. birželio 18 d. mokyklos direktoriaus įsakymu Nr. V-44.

**KETURIOLIKTASIS SKIRSNIS**

**MOKINIŲ MOKYMAS NAMIE**

 73. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

**PENKIOLIKTASIS SKIRSNIS**

**LAIKINŲJŲ GRUPIŲ SUDARYMAS, KLASIŲ DALIJIMAS**

74. Mokykla, įgyvendindama pradinio ir pagrindinio ugdymo programas, nustatė laikinųjų grupių dydį pagal skirtas mokymo lėšas:

 74.1. 9 ir 10 klasėse sudaromos sąlygos tęsti pasirinktos – vokiečių kalbos – mokymąsi skiriant per savaitę:

|  |  |
| --- | --- |
| Klasė | Vokiečių kalba |
| Mokinių skaičius | Pamokų skaičius |
| 9 | 4 | 2 |
| 7 | 1 |
| 10 | 2 | 2 |

**ŠEŠIOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

 75. Mokykla, planuodama mokyklos ugdymo turinio įgyvendinimą, pamokų tvarkaraštyje numatė, kurių dalykų pamokas jungtinėse 7-8 klasėse organizuos visiems klasės mokiniams vienu metu, o kuriais atvejais – atskirai (mokyklos ugdymo plano 19.5.2. punktas).

 76. Jungtinei klasei, kurioje mokosi 7-8 klasių mokiniai, skiriamos 38 pamokos.

**II SKYRIUS**

**IKIMOKYKLINIO IR PRIEŠMOKYKLINIO UGDYMO PROGRAMŲ VYKDYMAS**

**IKIMOKYKLINIO IR PRIEŠMOKYKLINIO UGDYMO PROGRAMŲ ORGANIZAVIMAS**

 77. Ikimokyklinio ir priešmokyklinio ugdymo programos vykdomos ikimokyklinio ir priešmokyklinio ugdymo grupėse. Ikimokyklinis ugdymas organizuojamas pagal atskirą mokyklos direktoriaus patvirtintą ikimokyklinio ugdymo programą, parengtą vadovaujantis Ikimokyklinių ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627. Šiai programai pritarta Kelmės rajono savivaldybės tarybos 2012 m. rugpjūčio 29 d. sprendimu Nr. T-257.

 78. Ikimokyklinio ugdymo grupėje ugdomi vaikai nuo 3 iki 6 metų. Programos įgyvendinimo laikotarpiu ikimokyklinio ugdymo grupės vaikams organizuojamos atostogos pagal 1–4 klasių mokiniams nustatytą atostogų laiką. Ugdomoji veikla pradedama 9.00 val. ir baigiama 13.00 val.

 79. Priešmokyklinis ugdymas organizuojamas vadovaujantis Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 patvirtinta Priešmokyklinio ugdymo bendrąja programa, 2016 m. liepos 22 d. įsakymu Nr. V-674 patvirtintu Priešmokyklinio ugdymo tvarkos aprašu.

 80. Priešmokyklinis ugdymas teikiamas vaikui, kuriam tais kalendoriniais metais sueina 6 metai arba tėvų pageidavimu, jei vaikui nėra 6 metų.

 81. Ikimokyklinis ir priešmokyklinis ugdymas 2018–2019 m. m. organizuojamas atskirose grupėse vadovaujantis 2016 m. rugsėjo 1 d. mokyklos direktoriaus įsakymu Nr. V-63 patvirtintu „Ikimokyklinio ir priešmokyklinio ugdymo modeliu“ (14 priedas).

**III SKYRIUS**

**PRADINIO UGDYMO PROGRAMOS VYKDYMAS**

 82. 2018–2019 mokslo metais pradinio ugdymo programa įgyvendinama pagal Bendrąją programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr.ISAK-2433 bei Lietuvių kalbos pradinio ugdymo programą, patvirtintą Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46.

 83. Dorinio ugdymo organizavimas – tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą.

 84. Integruoto ugdymo organizavimas:

 84.1. integruojama žmogaus saugos bendroji programa (civilinė sauga, priešgaisrinė sauga, saugus eismas) į pradinio ugdymo programos dalykus (Lietuvos Respublikos švietimo ir mokslo ministro 2017 m. rugpjūčio 30 d. įsakymas Nr. V-655);

 84.2. integruojama Alkoholio, tabako ir kitų psichiką veikiančių medžiagų vartojimo prevencijos programa (4 priedas);

 84.3. integruojama Sveikatos ir lytiškumo bei rengimo šeimai ugdymo bendroji programa (6 priedas)

 84.4. integruojama etninės kultūros bendroji programa (2 priedas);

 84.5. integruojama gamtosauginė programa (3 priedas);

 84.6. mokinių informacinių technologijų gebėjimų ugdymas integruojamas į kitas ugdymo sritis, supažindinant mokinius su jų amžiui skirtomis įvairių dalykų mokomosiomis kompiuterių programomis ir edukaciniais žaidimais. Ugdymo procese naudojami mokyklos IKT ištekliai.

85**.** Ugdymo turinys planuojamas 35 savaitėms (175 mokymosi dienos), vieneriems mokslo metams**,** vienai klasei:

 85.1. ilgalaikių detaliųjų dalykų planų rengimo principai ir tvarka,laikotarpiai ir forma numatyta mokyklos ugdymo turinio planavimo tvarkos apraše (8 priedas).

 85.2. 2018–2019 m. m. ilgalaikių detaliųjų dalykų planai per mokslo metus gali būti koreguojami ir tikslinami iki 10%.ir tikslinamasbūti koreguojamas

 86. Kalbinis ugdymas:

 86.1. siekiant gerinti mokinių lietuvių kalbos (gimtosios) vartojimo žodžiu ir raštu pasiekimus, kalbos vartojimo kompetencijos įgyvendinamos, panaudojant Standartizuotų testų pasiekimų analizės rezultatus;

 86.2. pirmosios užsienio kalbos mokymas:

 86.2.1. tėvai (globėjai) parinko užsienio (anglų) kalbą iš mokyklos pasiūlytų užsienio kalbų (vokiečių, anglų);

 86.2.2. užsienio (anglų) kalbos mokoma antraisiais, trečiaisiais, ketvirtaisiais pradinio ugdymo programos metais.

 87. Socialinis ir gamtamokslinis ugdymas:

 87.1. gamtamoksliniams gebėjimams ugdytis skiriama ½ pasaulio pažinimo dalykui skirto ugdymo laiko. Vykdomos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalis (1/4) dalykui duoto laiko skiriama organizuoti ugdymą tyrinėjimams palankioje aplinkoje, natūralioje gamtinėje (mokyklos sode, parke, prie tvenkinio, Apidimės miške ir kt.) aplinkoje;

 87.2. socialiniams gebėjimams ugdytis dalis (1/4) pasaulio pažinimo laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (Kukečių seniūnijoje, Lupikų kaimo bendruomenės namuose, Vijurkų vaikų globos namuose ir kt).

 88. tyrinėjimo ir eksperimentavimo įgūdžiams stiprinti 1–4 klasėse skiriama 1 papildoma pasaulio pažinimo pamoka eksperimentams ir praktiniams darbams.

 89. Matematinis ugdymas:

 89.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS 2011 m. rezultatais ir rekomendacijomis bei Standartizuotų testų rezultatais;

 89.2. naudojamos informacinės komunikacijos technologijos, skaitmeninės mokomosios programos.

 90. Kūno kultūros ugdymo organizavimas:

 90.1. specialiosios medicininės grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydy­tojo rekomendacijas.

 91. Meninis ugdymas. Meninio ugdymo srities dalykus sudaro privalomieji dailės ir technologijų bei muzikos dalykai.

 92. Dorinis ugdymas:

 92.1. 1–4 klasės mokiniai, tėvų, globėjų pageidavimu lankys tikybos pamokas;

 92.2. dorinio ugdymo dalyką mokinys gali keisti kiekvienais mokslo metais pagal tėvų (globėjų) prašymą.

 93. Pradinių klasių mokinių pažanga ir pasiekimai vertinami vadovaujantis Pradinio, pagrindinio ugdymo programų aprašu, patvirtintu Lietuvis Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“. Planuodama 1 klasės mokinių pasiekimus ir vertinimą, mokytoja susipažįsta su priešmokyklinio ugdymo pedagogės parengtomis rekomendacijomis – išvada apie vaiko pasiekimus, 2017 m. birželio 5 d. direktoriaus įsakymu Nr. V-81, patvirtintu Kelmės rajono Elvyravos pagrindinės mokyklos mokinių pažangos ir pasiekimų vertinimo tvarkos aprašu (10 priedas), 2015 m. birželio 18 d. mokyklos direktoriaus įsakymu Nr. V-43 patvirtintu Mokinio individualios pažangos vertinimo tvarkos aprašu (12 priedas). .

 94. Vertinant mokinių pažangą ir pasiekimus taikomas formuojamasis (žodžiu ir raštu), diagnostinis ir apibendrinamasis vertinimas:

 94.1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o kartais ir raštu parašant komentarą) apie jo mokymosi eigą, esamus pasiekimus ir nesėkmes;

 94.2. atsižvelgiant į vertinimo tikslus, taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas tik vienas diagnostinis darbas;

 94.3. mokinių darbai kaupiami Vertinimo aplanke;

 94.4. vertinant pradinių klasių mokinių pažangą ir pasiekimus nenaudojami pažymių pakaitai;

 94.5. dorinio ugdymo pasiekimai įrašomi vertinami nurodant padaryta arba nepadaryta pažanga: „p.p.“ arba „n.p.“;

 94.6. baigus pradinio ugdymo programą rengiamas programos baigimo pasiekimų ir pažangos įvertinimo aprašas ir vykdomi lietuvių kalbos, matematikos bei pasaulio pažinimo Standartizuoti testai.

 95. Mokinių mokymosi krūvio reguliavimo priemonės:

 95.1. mokiniams negali būti daugiau pamokų per savaitę negu nurodyta atitinkamos klasės ugdymo planų lentelėje;

 95.2. pirmais ir antrais mokymosi metais mokiniams vadovėlių į namus nešiotis nereikia;

 95.3. 1–2 klasių mokiniams namų darbai neskiriami. 3–4 klasių mokiniams skiriami namų darbai, kuriems atlikti reikia ne daugiau kaip 1 valandos;

 95.4. atostogų laikotarpiu mokiniams namų darbai neskiriami;

 95.5. klasės mokytojas palaiko nuolatinius ryšius su tėvais, globėjais, tiria, analizuoja mokymo krūvio apimtį ir jo įtaką vaiko vystymuisi.

**IV SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

96. Mokykla, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą.

 97. Mokykla nustatė 1 mėnesio adaptacinį laikotarpį 5 klasės mokiniams ir naujai atvykusiems mokiniams. Adaptaciniu laikotarpiu mokinių pažanga ir pasiekimai pažymiais nevertinami (Mokytojų tarybos posėdis, 2018-06-15).

**ANTRASIS SKIRSNIS**

**UGDYMO SRIČIŲ MOKYMO ORGANIZAVIMAS**

98. Pagrindinio ugdymo etninė kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ ir Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ integruojamos į mokomuosius dalykus ir klasės vadovo veiklą (2, 5 priedai).

 99. Mokykla užtikrina skaitymo, rašymo, kalbėjimo ir skaičiavimo gebėjimų ugdymą per visų dalykų pamokas (Mokytojų tarybos posėdis, 2018-06-15):

 99.1. 50 procentų rašto darbų mokiniai įteikia rašytus ranka;

 99.2. informacinių technologijų pamokose naudojamasi lietuviška aplinka;

 99.3. per visų dalykų pamokas 50 procentų mokinių apklausos vyksta žodžiu. Mokytojai skatina rišliai ir taisyklingai reikšti mintis, kreipia mokinių dėmesį į kalbos nuoseklumą, logiškumą, planingumą.

 99.4. visų dalykų mokytojai rašto darbuose ištaiso rašybos klaidas.

 100. Dorinis ugdymas. Dorinio ugdymo dalyką (mokiniui iki 14 metų parinko tėvai (globėjai), o nuo 14 metų mokinys savarankiškai rinkosi vieną dorinio ugdymo dalyką. 2018–2019 m. m. 5–10 klasių mokiniai lankys tikybos pamokas.

 101. Užsienio kalbos:

 101.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;

 101.2. Antrosios užsienio kalbos (rusų arba vokiečių) mokoma nuo 6 klasės. Tėvai (globėjai) mokiniui iki 14 metų parinko iš dviejų (rusų arba vokiečių) mokyklos pasiūlytų užsienio kalbų – rusų kalbą, jiems skiriamos 2 valandos; 9 ir 10 klasėse sudaromos sąlygos tęsti pasirinktos – vokiečių kalbos mokymąsi skiriant 9 klasei 2 valandas, 10 klasei 1 valandą per savaitę vokiečių kalbai mokyti;

 101.3. Baigiant pagrindinio ugdymo programą, 10 klasėje organizuojamas pirmosios užsienio kalbos (anglų) pasiekimų patikrinimas, naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“);

 101.4. Užsienio kalbas keisti iki vidurinio ugdymo programos pradžios galima tik tuo atveju, jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės tęsti jo pradėtos kalbos mokymosi. Gavus mokinio tėvų (globėjų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

 102. Matematika:

 102.1. Mokinių matematikos mokymosi motyvacijai skatinti naudojamasi Nacionalinio egzaminų centro parengtomis matematinio raštingumo užduotimis;

 102.2. Stebimi mokinių matematikos pasiekimai ir, remiantis Standartizuotų testų, PUPP rezultatais, teikiama pagalba mokiniams, kurių mokymosi pasiekimai žemi ir mokiniams, siekiantiems aukštesnio pasiekimų lygio;

 102.3. Ugdant gabius matematikai mokinius naudojamasi nacionalinių olimpiadų, konkurso „Kengūra“ užduotimis, informacinėmis komunikacinėmis technologijomis.

 103. Informacinės technologijos:

 103.1. 7 klasėje skiriamos 36 dalyko pamokos;

 103.2. 9 klasėje informacinių technologijų mokoma pagal informacinių technologijų bendrąją programą, patvirtintą Lietuvos Respublikos švietimo ir mokslo ministro 2003 m. liepos 19 d. įsakymu Nr. ISAK-1015, 10 klasėje – iš trijų pasiūlytų modulių („Tinklalapių kūrimo pradmenų“, „Kompiuterinės leidybos pradmenų“ ir „Programavimo pradmenys“), mokiniai pasirinko „Kompiuterinės leidybos pradmenų“ modulio programą.

 104. Gamtamokslinis ugdymas:

 104.1. Gamtos mokslų mokymasis grindžiamas realiais arba virtualiais gamtamoksliniais gamtos reiškinių, procesų, objektų tyrimais, skiriant dėmesį problemoms atpažinti ir spręsti, pirmiausia – vietos aplinkos ir bendruomenės lygmeniu. Gamtamoksliniai tyrimai atliekami stebint, analizuojant ar vykdant kitas praktines veiklas, kurios skatina mokinių bendradarbiavimą ir komandinį darbą;

 104.2. Atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis ir mokymosi ištekliais už mokyklos ribų;

 104.3. Mokykloje mokymosi aplinka yra pritaikyta eksperimentiniams ir praktiniams įgūdžiams ugdyti. Organizuojamos dvi gamtos mokslų pamokos viena po kitos, sudarant galimybes atlikti ilgiau trunkančius eksperimentinius darbus ar projektus;

 104.4. Gamtos mokslų ilgalaikiuose detaliuosiuose planuose numatoma 30 proc. pamokų skirti eksperimentiniams ir praktiniams įgūdžiams ugdyti;

 105. Technologijos:

 105.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų;

 105.2. Pagrindinio ugdymo programos antrosios dalies mokiniams 9 klasėje įvedamas privalomas 17 pamokų integruotas technologijų kursas, kuriame supažindinama su įvairiomis ūkio šakomis ir gamyba darbo vietoje, po kurio mokiniai iš penkių pasiūlytų programų (mitybos, tekstilės, konstrukcinių medžiagų, elektronikos ir gaminių dizainas ir technologijos) pasirinko Konstrukcinių medžiagų programą.

 106. Socialinis ugdymas:

 106.1. Mokymąsis per socialinių mokslų pamokas grindžiamas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas;

 106.2. Siekiant gerinti gimtojo krašto(rajono savivaldybės, Kukečių seniūnijos ir kt.) ir Lietuvos valstybės pažinimą, atsižvelgiant į esamas galimybes istorijos ir geografijos mokymas organizuojamas netradicinėse aplinkose (Apidimės miške, Kelmės kraštotyros muziejuje, Tytuvėnų regioniniame parke ir kt.);

 106.3. Laisvės kovų istorijai mokyti skiriama 18 pamokų, integruojant temas į istorijos, lietuvių kalbos ir pilietiškumo pagrindų pamokas;

 106.4. Į istorijos, geografijos, pilietiškumo ugdymo pagrindų turinį integruojama Lietuvos ir pasaulio realijos, kurios nuolat atskleidžiamos ir aptariamos su mokiniais. Lietuvos ir pasaulio realijos aptariamos kiekvieną pirmadienį prieš pamokas vykstančioje Savaitės asamblėjoje.

 107. Kūno kultūra:

 107.1. 5–oje klasėje kūno kultūrai skiriama 3 pamokos, o 6–10 klasėse – po 2 val. Mokiniams sudaromos sąlygos lankyti sporto būrelius;

 107.2. Organizuojant kūno kultūros pamokas patalpose atsižvelgiama į Higienos normos reikalavimus;

 107.3. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

 107.4. Mokiniams, atleistiems nuo kūno kultūros pamokų dėl sveikatos ar laikinai dėl ligos, siūloma kita veikla: stalo žaidimai, šaškės, veikla kompiuterių klasėje.

 108. Meninis ugdymas. Meninio ugdymo srities dalykus sudaro privalomieji dailės ir muzikos dalykai.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

 109. Rengiant šį ugdymo plano skyrių, vadovaujamasi mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. 657 „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo“ ir mūsų mokyklos šių mokinių ugdymo organizavimo tvarkos aprašu. Atsižvelgiama į mokinių specialiuosius ugdymo(si) poreikius, mokinių ir jų tėvų (globėjų) pageidavimus, pedagoginės psichologinės tarnybos išvadas ir rekomendacijas.

 110. Mokykloje sudaryta Vaiko gerovės komisija, kuri koordinuoja specialiųjų ugdymosi poreikių turintiems mokiniams specialiojo ugdymo ir švietimo pagalbos skyrimą, Bendrosios programos pritaikymą. Pagal mokinio poreikius planuoja specialiąsias pratybas ir logopedinius užsiėmimus, vykdo specialiųjų vadovėlių užsakymą, inicijuoja dalykų mokytojų kvalifikacijos tobulinimą darbui su specialiųjų poreikių mokiniais.

 111. 2018–2019 mokslo metais 20 specialiųjų poreikių mokinių bus mokomi integruotai bendrojo ugdymo klasėse, 20 mokinių turi kalbėjimo ir kalbos sutrikimų.

 112. Specialiųjų poreikių mokiniams dalykų Bendroji programa pritaikoma pagal pedagoginės psichologinės tarnybos rekomendacijas. Atsižvelgiama į nustatytą specialiųjų poreikių pobūdį ir lygį (nedideli, vidutiniai, dideli). Mokytoją konsultuoja mokyklos švietimo pagalbos specialistai.

 113. Dalyko mokytojas bendradarbiauja ir su mokinių tėvais dėl ugdymo programos pritaikymo ir pagalbos teikimo.

 114. Specialioji pedagoginė pagalba teikiama po pamokų ir pamokų (lietuvių k. ir matematikos) metu, o priešmokyklinio ir ikimokyklinio ugdymo grupių vaikams – per pamokas.

 115. Per mokslo metus ne rečiau kaip kartą per pusmetį, mokyklos Vaiko gerovės komisijai ar pedagoginei psichologinei tarnybai įvertinus ir rekomendavus, galima koreguoti specialiųjų pratybų ir individualiai pagalbai skiriamų pamokų skaičių.

 116. Specialiųjų ugdymosi poreikių turintiems mokiniams visi ugdymo programų keitimai, rekomenduoti specialistų, aptariami mokyklos Vaiko gerovės komisijoje ir įforminami direktoriaus įsakymu.

 117. Mokinių, kurie mokomi pagal pritaikytas programas, mokymosi pažanga ir pasiekimai vertinami vadovaujantis mokyklos ugdymo plano 37-45 punktų nuostatomis.

**ANTRASIS SKIRSNIS**

**SPECIALIŲJŲ POREIKIŲ MOKINIŲ UGDYMO ORGANIZAVIMAS**

 118. 1–10 klasėse mokykloje integruotai ugdomi 20 mokinių, pateikę Kelmės rajono pedagoginės psichologinės tarnybos pažymas apie nustatytus specialiuosius ugdymosi poreikius. Kalbėjimo ir kalbos sutrikimai nustatyti 20 mokinių.

 119. Rengiant mokyklos ugdymo planą, atsižvelgta į specialiųjų ugdymosi poreikių mokinius, priimtas sprendimas dėl jų mokymosi krūvio reguliavimo, specialiųjų užsiėmimų ir švietimo pagalbos teikimo. Laikomasi mokyklos ugdymo plane nurodyto pamokų skaičiaus pagrindinio ugdymo programai įgyvendinti.

 120. Specialiųjų ugdymosi poreikių mokiniams dalykų Bendrąsias programas pritaiko dalykų mokytojas, atsižvelgdamas į mokinio pažymoje nurodytą ugdymosi poreikių grupę ir poreikių lygį bei rekomendacijas ugdymuisi.

 121. Mokyklos Vaiko gerovės komisijos ar pedagoginės psichologinės tarnybos siūlymu ir tėvų (globėjų) pritarimu mokiniai, turintys specialiųjų ugdymosi poreikių, gali nesimokyti ar pradėti vėliau mokytis užsienio kalbos.

 122. Bendrojo ugdymo klasėse besimokantiems specialiųjų poreikių mokiniams, visi ugdymo plano keitimai, susiję su atleidimu nuo dalykų mokymosi, įforminami direktoriaus įsakymu

 123. Specialusis pedagogas, pagal mokyklos direktoriaus patvirtintą tvarkaraštį, pamokų metu dalyvauja lietuvių kalbos ir matematikos pamokose. Specialusis pedagogas su dalykų mokytojais suderina pamokos temą, aptaria vertinimą, vadovaujasi mokiniui skirta ugdymo programa.

 124. Mokinio, mokomo pagal pritaikytas bendrojo ugdymo programas, mokymosi pažanga ir pasiekimai vertinami pagal Bendrosiose programose numatytus pasiekimus, vadovaujantis mokyklos ugdymo plano 37-45 punktų nuostatomis ir direktoriaus patvirtintu mokyklos mokinių pažangos ir pasiekimų vertinimo tvarkos aprašu.

 125. Mokinio, mokomo pagal mokytojo parengtą individualizuotą pagrindinio ugdymo programą, mokymosi pažanga ir pasiekimai vertinami pagal šioje programoje numatytus pasiekimus.

 126. Tėvai, globėjai raštu gali kreiptis į mokyklos Vaiko gerovės komisiją dėl pritaikytos ugdymo programos keitimo, tolimesnio ugdymo pagal Bendrąsias programas.

 127. Kalbų mokytojas, vertindamas rašto darbus, atsižvelgia į logopedo rekomendacijas, jeigu mokinys lanko užsiėmimus ir (ar) specialiąsias pratybas.

 128. Mokinių specialusis ugdymas ir švietimo pagalba teikiama vadovaujantis „Mokinių, turinčių specialiųjų ugdymosi poreikių, ugdymo organizavimo tvarkos aprašu“, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795.

 129. MokyklosVaiko gerovės komisija koordinuoja mokymosi sunkumų turinčių mokinių specialiųjų mokymosi poreikių įvertinimą, Bendrųjų ugdymo programų pritaikymą pagal ugdymosi poreikių lygį. Pagalba mokiniui teikiama pagal specialiųjų ugdymosi poreikių grupę ir lygį. Ją skiria mokyklosVaiko gerovės komisija ir Kelmės rajono pedagoginė psichologinė tarnyba.

 130. Pagal PPT rekomendacijas ugdymuisi mokiniui pritaikomas ugdymo turinys, parenkami mokymosi metodai ir būdai, kurie palaiko ir motyvuoja mokytis.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**PAŽANGOS IR PASIEKIMŲ VERTINIMAS**

 131. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus pasiekimus ir vadovaujantis mokyklos ugdymo plano 37–45 punktų nuostatomis.

 132. Mokinio, kuris mokosi pagal bendrojo ugdymo dalykų pritaikytą arba individualizuotą programą, mokymosi pažanga ir pasiekimai ugdymo procese vertinami pagal šiose programose numatytus pasiekimus, vertinimo kriterijai aptariami su mokiniu, jo tėvais (globėjais) švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

133. Specialiosios pedagoginės ir specialiosios pagalbos paskirtis – didinti ugdymo veiksmingumą.

 134. Mokykla specialiąją pedagoginę ir specialiąją pagalbą mokiniui teikia, vadovaudamasi teisės aktais ir įgyvendindama Kelmės pedagoginės psichologinės tarnybos ir mokyklos Vaiko gerovės komisijos rekomendacijomis.

 135. Specialioji pedagoginė pagalba teikiama:

 135.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

 135.2. ugdymo proceso metu;

 135.3. specialiųjų pratybų forma: individualios, pogrupinės (2–4 mokiniai), grupinės (5–8 mokiniai).

 136. Specialioji pagalba:

 136.1. teikiama, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

 136.2. teikiama ne pamokų metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos 2018-06-15 protokoliniu nutarimu

(protokolo Nr. 3)

Kelmės rajono savivaldybės švietimo, kultūros

ir sporto skyriaus vedėjas

Stasys Jokubauskas